Il-Kunsill qabel li jingħata aktar finanzjament mill-Bank Ewropew tal-Investiment għal proġetti barra mill-UE li jindirizzaw kwistjonijiet ta' migrazzjoni. Ikunu allokati sa €3.7 biljun għal proġetti li jindirizzaw il- kawżi fundamentali tal-migrazzjoni u l-ħtiġijiet tal- komunitajiet ta' tranżitu u dawk ospitanti Fil-5 ta' April 2017, l-ambaxxaturi tal-UE talbu lill-presidenza biex tibda negozjati mal-Parlament Ewropew . Huma approvaw mandat għan-negozjati, f'isem il-Kunsill. L-ewwel laqgħa ta' 'trilogu' mal-Parlament u l-Kummissjoni hi ppjanata għat-12 ta' April 2017. "M'għandi ebda dubju li fuq din il-kwistjoni nistgħu nilħqu ftehim malajr mal-Parlament Ewropew", qal Edward Scicluna, ministru għall-finanzi ta' Malta, li bħalissa għandha l-presidenza tal-Kunsill. "Iż-żewġ naħat naqblu li l-ħtiġijiet huma kbar u urġenti. Nittamaw ukoll li nistgħu nagħmlu aktar permezz ta' programmi oħra tal-UE. L-Ecofin informali ta' din il-ġimgħa f'Malta ser jesplora dawn il-possibiltajiet." L-ambaxxaturi qablu, fil-prinċipju, li: jiġu rilaxxati approvati taħt ċerti kondizzjonijiet bħala parti mill-baġit ta' €30 biljun tal-BEI għal operazzjonijiet "esterni" għall-perjodu 2014-2020; jingħataw €2.3 biljun addizzjonali għal dak il-perjodu. Id-deċiżjoni u r-regolament proposti huma parti minn rieżami ta' nofs il-perjodu tal-mandat ta' self estern mill-BEI. Fl-2014 kien ġie miftiehem li t-€3 biljun jistgħu jiġu attivati biss wara r-rieżami. Proġetti barra mill-UE jirrappreżentaw inqas minn tal-attivitajiet ta' finanzjament mill-BEI. Il-proposti jeħtieġu maġġoranza kwalifikata fil-Kunsill, bi qbil mal-Parlament Ewropew. (Bażi legali: l-artikoli 209 u 212 tat-Trattat dwar il-Funzjonament tal-UE.)